DiegoAS, el millor muralista d'art urbà del món en 2021, crearà una obra per a Gandia
02 setembre 2022

## DiegoAS, el millor muralista d'art urbà del món en 2021, crearà una obra per a Gandia02 setembre 2022Última actualització: 02 setembre 2022

![](../gestion/img/9d5a19a4cd235815816eaeb9c3a1a2f254a99b9485291af8129a37b99aaa10eb.jpg)  
  

Diego Anido Seijas, conegut al món de l’art baix el pseudònim DiegoAS, va realitzar al 2021 el conegut grafiti del Juli César, a la paret mitgera d’un edifici que hi ha davant la muralla de Lugo; aquest mural artístic va ser triat com a número u de 2021 en la votació organitzada per la prestigiosa comunitat Street Art Cities.

DiegoAS, natural de Lugo, porta pintant grafiti o art urbà al carrer fa més de quinze anys, realitzant obres a la seua ciutat i en altres punts d'Espanya, com ara Oviedo, Màlaga, Madrid, Barcelona, Granada i, fins i tot, Oporto. Entre d’altres reconeixements, trobem:

\- Millor grafiti del mes d'agost de 2021, triat per la plataforma digital Street Art Cities.

\- Co-campió de la lliga grafiti en les Grafiti Battles Spain 2021, per la plataforma digital @lignacionadelgrafiti.

\- Primer premi a Amarte Burela 2019, organitzat pel Concello de Burela.

\- Segon premi a Galícia Crea 2015-2016, organitzat per la Xunta de Galícia.

DiegoAS està format en el camp de les arts gràfiques, així com en el camp de la serigrafia i el gravat artístic superior, amb sis anys treballant en el món de la impressió digital (retolació i altres formats del sector); a més a més, pinta en altres formats com ara quadres o altres suports en l'estudi i amb diferents tècniques.

S’han fet ressó de la seua trajectòria i de la seua victòria a nivell mundial els diferents mitjans de comunicació, de diversos èmbits territorials, i dedicats a diferents vessants i matèries, entre els quals destaquem National Geographic, Informativos Telecinco, Europapress, El Viajero de El País, Expansión o Esquire.

Sens dubte, la seua obra “Julio César” l’ha catapultat a la fama més mundial, assolint els seus mèrits aconseguits al llarg dels anys de dedicació i experiència.

Per aquest motiu, l’Ajuntament de Gandia, a través del departament de Turisme i Platges, vol que aquest artista multidisciplinar i de plena actualitat elabore un mural artístic i monumental per a la ciutat, en el marc de les celebracions de l’Any Jubilar, que finalitza aquest octubre de 2022. Es tracta de portar a terme una operativa de dinamització turística, més enllà dels propis seguidors que comporta aquest tipus de moviment artístic i urbà, posant en valor, a més, una figura vinculada a la família Borja, que serè el motiu central del mural.

En definitiva, es crearà una obra artística per a Gandia, singular, pròpia, vinculada a la nostra història, i que causarà impacte en el públic. En breu, coneixereu més dades sobre la ubicació d’aquest mural.

[Twittear](https://twitter.com/share)